અમારી પણ આવી જ સ્થિતિ થઈ ! અમારાં ભાષણો પૂરાં થયાં ને આભારવિધિ શરૂ થઈ કે બધા લાયન્સો – પોતપોતાની સિંહણો સાથે મારણ તરફ ધસી ગયા ! આભારવિધિ કરનાર ‘સિંહ’ પણ આભારવિધિ ટૂંકમાં પતાવી બીજા સિંહને અનુસર્યો. થોડી વાર તો અમે ચારેય દિગ્મૂઢ બનીને સ્મારા સ્થાન પર બેસી રહ્યા. પણ પછી અમને લાગ્યું કે અહીં બેસી રહીશું તો જમવામાંથી રહી જઈશું. આ વાસ્તવિકતાનું જ્ઞાન થતાં અમે ચારેય ભોજનસ્થળે પહોંચ્યા. પણ ત્યાં તો સિંહોનું ટોળું જે રીતે મારણ પર તરાપ મારી રહ્યું હતું એમાં અમારો પત્તો ખાય એવું નહોતું.